Але ў Беларусі, на Радзіме першага ўніяцкага манаскага закону, на сёньняшні дзень няма ніводнага базыльяніна, ніводнага базыльянскага манастыра. Таксама і пра мітрапаліта Язэпа Руцкага часьцей можна пачуць ва Ўкраіне, чым на яго Бацькаўшчыне, у Беларусі. Аднак, маем надзею на Ўсемагутнага Бога, што прыйдуць у Беларусь яшчэ тыя часы, калі адродзіцца Беларуская З’яднаная Цакрква пад началам Адзінага Пастыра і Апостальскай Сталіцы, дзеля чаго і прысьвяціў свае жыцьцё годны сын беларускай зямлі — мітрапаліт Язэп Вельямін-Руцкі.